Tento článok je určený začiatočníkom, ale aj pokročilým grafikom. Určite ste sa už stretli s dilemou, ako skombinovať farby, ako vyvolať v ľuďoch emóciu pomocou farieb. V tomto článku si predstavíme spôsoby a nástroje, ktoré Vám uľahčia prácu a pomôžu dosiahnúť požadovaný výsledok. V prvej časti si povieme o farbách, ich význame a rozdelení. Druhá časť bude venovaná nástrojom pre prácu s farbami a schémam.
Najprv si predstavíme základné farby a ich význam. Každá farba má svoju pozitívnu, ale aj negatívnu symboliku.
SYMBOLIKA A VÝZNAM FARIEB
ČERVENÁ – patrí medzi teplé farby. Symbolizuje vášeň, silu a oheň. Stimuluje energiu a vzrušenie. Pripisuje sa jej negatívna symbolika hnevu, zlosti.
ORANŽOVÁ – symbolizuje radosť, šťastie, sviežosť. Stimuluje duševnú aktivitu, evokuje detskú bezstarostlivosť. Vzniká miešaním červenej a žltej farby. K jej negatívnej symbolike patrí podvod a ignorácia.
ŽLTÁ – predstavuje svetlo, energiu, inteligenciu, šťastie, radosť. Je to veľmi veselá farba. K jej negatívnej symbolike sa pripisuje žiarlivosť, lenivosť a opatrnosť.
BIELA – nie je súčasťou farebnej schémy. Predstavuje nevinnosť, čistotu, slobodu. Negatívna symbolika je zima, chlad.
ČIERNA – takisto ako biela farba, ani čierna nie je súčasťou farebnej schémy. No jej využitie v grafike je veľmi časté a asi by sa nám bez čiernej žilo dosť nepohodlne. Tejto farbe je pripisovaná elegancia, hĺbka, výkonnosť. Táto farba je taktiež spájaná so smrťou a v tomto smere je to veľmi emotívna farba.
MODRÁ – farba, ktorá so sebou nesie stabilitu, spoľahlivosť a skúsenosť. Modrá farba v odtieňoch šedej môže pôsobiť chladne, depresívne.
ZELENÁ – prináša symboliku príprody, čistoty, bezpečia a rastu. Takisto je symbolom peňazí a s tým sa spája chamtivosť.
FIALOVÁ – reprezentuje luxus, úspech, bohatstvo. Podporuje tvorivosť a duchovno. Takisto je spájaná s mystickým svetom a mágiou. Pri používaní veľmi tmavých odtieňov fialovej môže dôjsť k vyvolaniu pocitu smútku.
Farby taktiež delíme na teplé a chladné. K teplým farbám môžeme zaradiť červenú, oranžovú a žltú. Chladné farby predstavuje modrá, fialová a zelená. Kombináciou týchto farieb môžeme získať ďalšie odtiene farieb, ako hnedú, rúžovú, azúrovú.
FAREBNÝ KRUH
Ako základ pre pochopenie farieb a vzťahu medzi nimi, nám dobre poslúži FAREBNÝ KRUH. Predstavuje rozdelenie farieb do troch skupín. Primárne, sekundárne a terciálne.
Primárne farby, sú červená, zelená a modrá / RGB /.
Sekundárne farby predstavujú farby, ktoré získame zmiešaním primárnych farieb, hnedá, oranžová, … .
Terciálne farby vzniknú ak skombinujeme jednu primárnu a jednu sekundárnu farbu.
Z hľadiska vzťahu medzi jednotlivými farbami, môžeme farby rozdeliť na analogické a komplementárne.
Analogické farby
Analogické farby sú umiestnené vedľa seba, čím ich môžeme dobre kombinovať. Pozor na kontrast, keďže sú hneď pri sebe, neposkytnú taký farebný kontrast aký častokrát potrebujeme.
Komplementárne farby
Vo všeobecnosti platí, že komplementárna farba, je náprotivná farba na farebnom kruhu. Čiže ak sa pozriete na farebný kruh a vyberiete si fialovú farbu, jej komplementárna farba, ktorá je oproti je žltá. Vďaka komplementárnym farbám dokážeme dosiahnuť kontrast a živosť na web stránkach.
V Teórii farieb II., si povieme niečo o farebných schémach a nástrojoch, ktoré Vám uľahčia prácu s farbami.